На основу члана 62. став 1. Закона о задуживању, дугу и гаранцијама Републике Српске („Службени гласник Републике Српске“, број 71/12, 52/14, 114/17, 131/20, 28/21 и 90/21) и члана 39. став 2. тачка 25. Закона о локалној самоуправи („Службени гласник Републике Српске“, број 97/16, 36/19 и 61/21) и члана 39. став 2. тачка 28) Статута Града Бијељина („Службени гласник Града Бијељина“, број: 9/17), Скупштина Града на 6. сједници одржаној 3. септембра 2025. године, донијела је

**ОДЛУКУ**

**О ГАРАНЦИЈИ ЗА КРЕДИТНО ЗАДУЖЕЊЕ**

**ЈП „ГРАДСКА ТОПЛАНА“**

Члан 1.

Даје се сагласност за издавање сагласности Граду Бијељина да буде Гарант по кредиту ЈП „Градска топлана“ у износу од 2.617.647,00 КМ, од чега се на главницу односи 2.000.000,00 КМ. Одлука о Гаранцији доноси се у складу са Одлуком Скупштине ЈП „Градска топлана“ број 35/25 од 08.08.2025. године, а у складу са износом пренесених обавеза из претходне године.

Члан 2.

Кредит се реализује по максималној каматној стопи од 7,99 %. Отплата ће се извршити у року од 7 година у једнаким мјесечним ануитетима. Трошкове обраде износиће максимално 1% од износа главнице, једнократно. Кредит ће се реализовати по добијању Сагласности од Министарства финансија и доношењу ове Одлуке о гаранцији од стране Скупштине Града.

На име обезбјеђења поврата кредита Град Бијељина ће предати Банци мјенице и "бјанко" налоге за плаћање. Град даје сагласност за задужење Јавном предузећу „Градска топлана“ уз изјаву Градоначелника да нема неизмирених обавеза у складу са Пореским увјерењем број 06/1.05/0704-455.2.1-89528/2025 од 26.08.2025. године.

Члан 3.

Квантификације у вези са ограничењем дуга по основу Гаранција на дан 31.07.2025. године су сљедеће:

**А) Издате Гаранције**

**1.** Дуг по гаранцији број 02-014-1-299/06 од 20.07.2006. године са роком важења 15.04.2010.-15.04.2027. године (17 година), по основу Супсидијарног уговора између Владе Републике Српске и Јавног предузећа ЕКО- ДЕП у износу од 1.064.555,41 SDR.

На дан 31.07.2025. године стање дуга по основу ког је издата гаранција износи 287.753,00 КМ.

**Просјечно** **годишње оптерећење за период 2025-2027 износи 143.877,00 КМ**

**2.** Дуг по основу гаранције ЈП "Еко деп" по Одлуци о задужењу ЈП "Еко-деп" код Свјетске банке по Другом пројекту за управљање чврстим отпадом у износу од 670.000,00 еура, са роком важења од 15.12.2016. године до 05.06.2028. године (12 година). На дан 31.07.2025. године стање дуга по основу ког је издата гаранција износи 327.587,00 КМ.

**Просјечно** **годишње оптерећење за период 2025-2028 износи 110.000,00 КМ.**

**3**. Износ гаранције за отплату кредита ЈУ Бања Дворови у износу 1.287.683,50 КМ, период отплате кредита ЈУ Бање "Дворови" од 18.09.2018.-01.10.2028. године (10 година).

На дан 31.07.2025. године стање дуга по основу ког је издата гаранција износи укупно 565.192,30 КМ.

**Просјечно** **годишње оптерећење 2025-2028 износи 188.398,00 КМ.**

**Б) Потенцијално задужење по овој Одлуци:**

Гаранција по кредиту ЈП „Градска топлана“ која заједно са каматом и осталим трошковима износи 2.617.647,00 КМ.

**Ц) Укупна годишња изложеност Града Бијељина дугу по издатим Гаранцијама** и гарантовањима за отплате дугова: (А+Б) износи 3.180.535,38 КМ

(287.753,00 + 327.587,00 + 565.192,30 + 2.000.000,00)

**Д) Укупан приход Града Бијељина 2024. године**

Укупан приход који садржи само пореске и непорески приходе, без грантова, трансфера и обрачунских прихода износи 71.118.118,00 КМ.

**Е) Проценат задужености по основу остварених гаранција:**

Укупна годишња изложеност Града Бијељина дугу по Гаранцијама, **заједно са потенцијалом Гаранцијом по овој Одлуци износи 4,47%**

(КМ 3.180.535,38 /71.118.118,00 КМ)

Члан 4.

Ова Одлука реализоваће се на основу Сагласности Министарства финансија Републике Српске број 06.04/400-673-1/25 од 01.09.2025. године.

Члан 5.

Задужује се Градоначелник Града Бијељина да обезбиједи извршење ове Одлуке.

Члан 6.

Одлука ступа на снагу осмог дана од дана објављивања у „Службеном гласнику Града Бијељина“, а примјениће се по добијању сагласности од Министарства финансија Републике Српске.“

СКУПШТИНА ГРАДА БИЈЕЉИНА

П Р Е Д С Ј Е Д Н И К

Број: 01-022-100/25 СКУПШТИНЕ ГРАДА БИЈЕЉИНА

Бијељина,

Датум: 3. септембар 2025. године Жељана Арсеновић, с.р.